12/09/2011 | Administración LocalMunicipal
Oroso
Aprobación definitiva da modificación da Ordenanza reguladora da taxa pola utilización privativa ou aproveitamento especial do dominio público

Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 27 xaneiro do presente, e publicado anuncio de aprobación provisional no BOP do 17 de febreiro de 2011: De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: “Os seguintes artigos da ordenanza quedan redactados como segue: 1. As taxas que se devenguen polas concesións de novos aproveitamentos, esixiranse con carácter xeral en réxime de autoliquidación, que deberá practicarse coa solicitude da preceptiva autorización municipal.2. Non obstante o anterior, nos procedementos de concesión de licencias ou concesións por aproveitamentos de dominio público derivadas de procedementos de concorrencia competitiva ou iniciados de oficio polo Concello, unha vez concedida a oportuna licenza ou concesión municipal practicarase polos servizos económicos municipais a preceptiva liquidación que será xirada ós titulares da licenza ou concesión.3. No caso de que as utilizacións privativas ou aproveitamentos especiais non teñan carácter temporal, nos exercicios seguintes ó da concesión, a taxa devengarase nos termos previstos no parágrafo 4º do artigo 6, e a súa xestión e recadación realizarase mediante recibo en base a un padrón ou matrícula anual.4. As empresas explotadoras de servizos de suministros, deberán presentar no concello nos tres primeiros meses de cada ano declaración comprensiva dos ingresos brutos obtidos no ano anterior, xunto coa autoliquidación e ingreso das contías resultantes na tesourería municipal. A devandita declaración deberá acompañarse dos documentos acreditativos da facturación efectuada no Termo Municipal de Oroso, así como a que en cada caso solicite a Administración Municipal.5. No caso de concorrencia competitiva para a concesión de un aproveitamento do dominio público, as tarifas indicadas na presente ordenanza terán a consideración de tarifas base para ser obxecto de mellora polos licitantes.6. As normas de xestión a que se refire este capítulo terán carácter supletorio, cando existan convenios ou acordos entre o concello de Oroso e as Empresas Explotadoras de Servicios de Suministros, ou sexan delegadas as competencias de xestión e recadación en outras administracións públicas de conformidade co artigo 7 da lei 7/85 reguladora das bases do réxime local, rexéndose neste último suposto pola súa normativa propia. A presente modificación da Ordenanza Fiscal, aprobada polo Pleno Municipal entrará en vigor logo da súa aprobación definitiva ó día seguinte da súa publicación no Boletín Oficial da Provincia, e permanecerá en vigor ata a súa derogación expresa ou tácita”. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso a 1 de setembro de 2011 O Alcalde Manuel Mirás Franqueira